Arzua – Pedrouzos

Autores/as: Noelia Castro Rey, Pedro Fernández Parente, Martín Rodríguez Calatayud, José Antonio Sande Bermejo.

Actores: Pedro, Martín.

Actriz: Noelia.

Axudante: Jose.

(Camiñando con síntomas de agotamento)

Cliente: Por fin chegamos ao Empalme

Clienta: Xa era hora!

Noelia e Martín séntanse nunha mesa e acércase Pedro.

Pedro: Bo día que queredes tomar?

Noelia: (mirando a Pedro) Bo día, eu quero unha auga, por favor.

Pedro: (Dirixíndose a Martín) E ti?

Martín: Bo día; (rascando a cabeza) eu quero… un refresco de laranxa

Pedro: De tapa douvos uns cacahuetes, si?.

Noelia: (Dirixíndose a Pedro) Pódesnos facer un favor?

Pedro: (asentindo coa cabeza) Claro, se está na miña man…; cal é o favor?

Martín: Poderíasnos proxectar no televisor as imaxes do que xa levamos feito do camiño, para que as poidamos ver?

Pedro: (Con entusiasmo) Por suposto! Mirade (sinalando o ordenador), alí tedes o ordenador co proxector.

Martín: Moitas grazas!

Levántase e diríxese ao ordenador. Conecta o pen, busca, acende a pantalla e comeza a pasar as fotos.

 Noelia: (Mirando para a pantalla) Esta imaxe é de cando estivemos na igrexa de Boente, onde se pode observar a orde de estilo románico.

Nisto, Pedro acércase á mesa.

Pedro: Aquí tedes as vosas bebidas. (Mira para a pantalla). Ah, por certo! eu estiven nesta igrexa cando fun a Lugo a ver as murallas.

Martín: (Dirixíndose a Pedro) E gustouche?

Pedro: (asentindo coa cabeza) Si, moito, pola súa forma arquitectónica.

Noelia: (A Pedro e Martín) o que mais me gustou foron os seus santos.

Martín: (Sinalando a pantalla) Esta imaxe foi na ponte de Ribadiso, que se atopa en Arzúa.

Noelia: (Mirando a Pantalla) Este río encantoume porque a auga é cristalina.

Pedro: (A Noelia) Eu non cheguei a ir ao río, aínda que me contaron marabillas sobre el. A súa auga mansa tranquiliza a xente.

Martín: (Mirando a Pedro) A min o que mais me gustou de todo o percorrido foi a igrexa de Santa Irene xa que me encanta o seu estilo barroco.

Noelia: (Asentindo coa cabeza) A min tamén me gustou.

Pedro: (Mirándoos aos dous) Queredes algo para comer?

Noelia: (Con entusiasmo) Siii! Eu quero polbo, por favor.

Pedro: (A Martín) E ti que queres?

Martín: Ameixas por favor.

Pedro: (Ao tempo que vai cara a onde se supón que está a cociña) Agardade un chisquiño, deseguida volos traio.

Noelia e Martín: (A un tempo) Grazas!

Noelia: (A Martín) E que mais destacarías?

Martín (Sen pensalo dúas veces) A igrexa de Santa Mariña de Sarria, sen dúbida!

Noelia: (Movendo a cabeza para os lados como negando) Mmmmm… A min esa igrexa non me gustou moito, as explicacións que deron eran moi aburridas, case me durmo!

Martín: (Un pouco alporizado) Iso non ten que ver con que che guste ou non!

Pedro entra outra vez en escena coa comida

Pedro: Unha de polbo!

Noelia e Martín collen o pen e apagan a pantalla.

Noelia: (Acercándose á mesa para xantar; tamén se acerca Martín) Aquí!

Pedro: (Ao tempo que pon o polbo diante de Noelia) Espero que che guste.

Noelia: Moitas grazas!

Séntanse Martín e ela mentres Pedro vai de novo á cociña e volve con outro prato.

Pedro: E unha de ameixas!

Martín: Aquí!

Pedro: (Mentres pon a fonte das ameixas enriba da mesa) Espero que che gusten.

Martín: Moitas grazas.

Pedro: (Mentres volve á cociña) Que vos aproveite!

Noelia e Martín: (A un tempo) Grazas!

Martín: (Mentres comezan a comer) E a ti que foi o que máis che gustou?

Noelia: A min encantáronme as pallozas do Cebreiro!

Martín: Si, as pallozas son moi bonitas.

Pedro: (Acercándose a traerlles o pan) Eu tamén fun ás pallozas, e son moi bonitas. Queredes algo mais?

Martín: (Mirando a Pedro) Eu quero outra Fanta de laranxa, por favor.

Noelia: (A Pedro) E eu outra auga!

Pedro: (Camiño do frigorífico) En marcha!

Martín: (Con xesto de desagrado) O que non me gustou nada foi a capela de Roncesvalles.

Noelia: (Asentindo coa cabeza) Xa; eu non penso volver ir.

Volve a acercarse Pedro.

Pedro: (Poñendo as bebidas enriba da mesa) Aquí tedes: a Fanta e a auga.

Martín e Noelia ( ao tempo): Grazas!

Seguen comendo e falando.

Fan coma que falan mentres comen. Cando están a piques de rematar vólvese a escoitar.

Martín: (A Noelia) Cal foi o albergue que mais che gustou?

Noelia: O de Ponferrada, e a ti?

Martín: A min o de Burgos!

Noelia: (Con xesto de desagrado) Pois a min ese non me gustou, case non durmín.

Martín: Puf!. Remataches xa o polbo? Pedimos a conta, non? que temos que seguir o camiño.

Noelia: (Asentindo coa cabeza) Tes razón.

Dirixíndose a Pedro, que está na barra.

Martín: Pódesme traer a conta?.

Pedro: (Acercándose á mesa) Claro! (Cando chega) son 20 euros.

Martín: (Metendo a man no peto e sacando un billete) Aquí tes.

Pedro: (Collendo os cartos) Moitas grazas! Volvede cando queirades e… bo camiño!

Noelia e Martín van coller as mochilas e os bastóns.

Noelia e Martín: (Camiño da porta mentres colgan as mochilas e facendo un xesto de despedida coa man) Moitas grazas! Adeus!